type: legislation

jurisdiction: Hungary

text:
32/2011. (XI. 21.) KüM határozata a hontalanság eseteinek csökkentéséről szóló 1961. augusztus 30-án, New Yorkban elfogadott egyezmény kihirdetéséről szóló 2009. XV. törvény 2. és 3. §-ának hatálybalépéséről.
A 2009. évi XV. törvénnyel a Magyar Közlöny 2009. évi 43. számában kihirdetett, a hontalanság eseteinek csökkentéséről szóló
1961. augusztus 30-án, New Yorkban elfogadott egyezmény 18. cikkének (1) és (2) bekezdése az alábbiak szerint rendelkezik
a hatálybalépésről:
„18. Cikk (1) Jelen Egyezmény a hatodik megerősítő vagy csatlakozási okirat letétbe helyezésének időpontja után két
évvel lép hatályba. (2) Minden olyan állam esetében, amely jelen Egyezményt a hatodik megerősítő vagy csatlakozási
okirat letétbe helyezését követően erősíti meg vagy csatlakozik hozzá, az Egyezmény ezen állam megerősítő vagy
csatlakozási okiratának letétbe helyezésétől számított kilencvenedik napon, vagy azon a napon lép hatályba, amikor
jelen Egyezmény e Cikk (1) bekezdésében foglaltak szerint hatályba lép; amelyik időpont a későbbi.”
Az okirat letétbe helyezésének időpontja: 2009. május 12.
A szerződés hatálybalépésének időpontja: 2009. augusztus 10.
A fentiekre tekintettel, összhangban a 2009. évi XV. törvény 4. § (3) bekezdésével megállapítom, hogy a hontalanság
eseteinek csökkentéséről szóló 1961. augusztus 30-án, New Yorkban elfogadott egyezmény kihirdetéséről szóló
2009. évi XV. törvény 2. és 3. §-ai 2009. augusztus 10-én, azaz kettőezer-kilenc augusztus tizedikén léptek hatályba.
Martonyi János s. k.,
külügyminiszter


text:
371/2018. (VII. 31.) KE határozata bírói felmentésről.
Az Alaptörvény 9.  cikk (3)  bekezdés k)  pontja, valamint a  bírák jogállásáról és javadalmazásáról szóló 2011. évi
CLXII. törvény 90. §-a alapján – az Országos Bírósági Hivatal elnökének javaslatára – nyugállományba helyezés iránti
kérelmére tekintettel Henczné dr. Laczkó Juditot 2018. december 30-ai hatállyal bírói tisztségéből felmentem.
Budapest, 2018. július 18. Áder János s. k.,
 köztársasági elnök


text:
50/2008. (HK 10.) HM VTI SZÁT intézkedése NATO Egységesítési Egyezmény (STANAG 2805 5. kiadás, „FORDING AND FLOTATION REQUIREMENTS FOR COMBAT AND SUPPORT GROUND VEHICLES”) nemzeti bevezetéséről.
A honvédelemről és a Magyar Honvédségről szóló
2004. évi CV. törvény 110. §-ának (2) bekezdésében, valamint a Magyar Honvédség belső rendelkezései kiadásának
és a szakirányítás rendjéről szóló 119/2007. (HK 20.) HM
utasítás 4. §-ában kapott felhatalmazás alapján – figyelemmel az egységesítési, szabványosítási tevékenységről és a
NATO egységesítési dokumentumok kezeléséről és feldolgozásáról szóló 1/2000. (HK 2.) HM utasításban, valamint a NATO egységesítési egyezmények elfogadásáról,
módosításáról szóló 137/2007. (HK 22.) HM VTISZÁT
közleményben foglaltakra – az alábbi
intézkedést adom ki: 1. Az intézkedés hatálya a Honvédelmi Minisztériumra,
a honvédelmi miniszter alárendeltségébe, közvetlen irányítása és fenntartói irányítása, továbbá közvetlen felügyelete alá tartozó szervezetekre, valamint a Magyar
Honvédség katonai szervezeteire (a továbbiakban együtt:
honvédségi szervezetek) terjed ki.
2. A STANAG 2805 Ed. 5. FORDING AND FLOTATION REQUIREMENTS FOR COMBAT AND SUPPORT GROUND VEHICLES „Víziakadály-leküzdési –
és úszóképességgel kapcsolatos követelmények szárazföldi harcjárművek és támogató járművek számára 5. kiadás”
című dokumentumot ezen intézkedés alapján, eredeti nyelven bevezetem.
3. Az egyezmény rendeltetése:
a) Szabványosítsa azokat a gázlóleküzdési és úszással
kapcsolatos követelményeket, amelyeket a szárazföldi
harci- és támogató járműveknek ki kell elégíteniük annak
érdekében, hogy megfeleljenek az interoperabilitási célkitűzéseknek.
b) Járműkategóriákra meghatározza a menetből, illetve
az előkészített állapotból történő leküzdés gázlómélység
határértékeit a műszaki paraméterek figyelembevételével.
c) Egységes számítási módszert ajánl a leküzdhető
gázlómélységek kiszámításához.
4. Az érintett honvédségi szervezetek az alkalmazás érdekében a STANAG 2805 Egységesítési Egyezményt (angol és magyar nyelvű kiadás) rendeljék meg angol és magyar nyelven a HM FLÜ Technológiai Igazgatóság Szabványtárából.
5. Ez az intézkedés a közzététele napján lép hatályba.
Dr. Füredi Károly s. k.,
HM védelmi tervezési és infrastrukturális szakállamtitkár


text:
173/2003. (IX. 16.) KE határozata címzetes államtitkár kinevezéséről.
A Kormány tagjai és az államtitkárok jogállásáról és
felelősségéről szóló 1997. évi LXXIX. törvény
31/A. §-ának (2) bekezdése alapján, a miniszterelnök
javaslatára
dr. Jakab Ferencnét az Egészségügyi, Szociális és Családügyi Minisztérium
címzetes államtitkárává
— 2003. szeptember 15-i hatállyal — kinevezem. Budapest, 2003. szeptember 12.
Mádl Ferenc s. k.,
a Köztársaság elnöke


text:
64/2018. (II. 8.) KE határozata bírói kinevezésről.
Az Alaptörvény 9.  cikk (3)  bekezdés k)  pontja, valamint a  bírák jogállásáról és javadalmazásáról szóló 2011. évi
CLXII. törvény 3. § (2) bekezdése alapján – az Országos Bírósági Hivatal elnökének javaslatára – dr. Barabás Gergelyt
2018. február 1. napjától határozatlan időtartamra bíróvá kinevezem.
Budapest, 2018. január 24. Áder János s. k.,
 köztársasági elnök


text:
11/2014. (XII. 12.) BVOP utasítása a fogvatartottak munkadíjáról, a munkaterápiás foglalkoztatás pénzbeli térítési díjáról és a tartási költséghez való hozzájárulásról.
A jogalkotásról szóló 2010. évi CXXX. törvény 23. § (4) bekezdés c) pontja alapján – figyelemmel a büntetések, az intézkedések,
egyes kényszerintézkedések és a  szabálysértési elzárás végrehajtásáról szóló 2013. évi CCXL. törvény 133.  § (3)  bekezdésére,
258. §-ára és 270. § (3) bekezdésére – a következő utasítást adom ki:
1. A büntetés-végrehajtási intézeteknél költségvetési munkáltatás keretében, teljes munkaidőben foglalkoztatott
elítéltek és egyéb jogcímen fogvatartottak alapmunkadíja: 33 850 forint/fő/hó.
2. A munkaterápiás foglalkoztatás keretében foglalkoztatottak pénzbeli térítési díjának alsó határa: 11 285 forint/fő/hó.
3. A díjkategóriák (szakmunkás, kiemelt szakmunkás) felső határainak megállapítása intézetparancsnoki (igazgatói)
hatáskörbe tartozik.
4. A munkáltatás során a tartási költséghez való hozzájárulás napi összege: 450 forint/fő/nap.
5. Ez az utasítás 2015. január 1-jén lép hatályba.
6. Hatályát veszti a  fogvatartottak munkadíjáról, a  munkaterápiás foglalkoztatás pénzbeli térítéséről és a  tartási
költséghez való hozzájárulásról szóló 1/2014. (I. 17.) BVOP utasítás.
Csóti András bv. vezérőrnagy s. k.,
 országos parancsnok


text:
2133/2017. (XII. 29.) Korm. határozata a Belváros-Lipótvárosi Sportközpont és Tanuszoda megvalósításához szükséges forrás biztosításáról.
A Kormány
 1. egyetért a  Belváros-Lipótváros Budapest Főváros V. kerület Önkormányzatának (a  továbbiakban: Önkormányzat)
Sportközpont és Tanuszoda sportlétesítmény-fejlesztési beruházási (a továbbiakban: Beruházás) programjával;
 2. felhívja a  nemzetgazdasági minisztert, hogy a  Beruházás megvalósítása érdekében a  nemzeti fejlesztési miniszter
bevonásával gondoskodjon
a) a 2018.  évben szükséges 1 500 000 000 forint biztosításáról a  Magyarország 2018.  évi központi
költségvetéséről szóló 2017.  évi C.  törvény 1.  melléklet XVII. Nemzeti Fejlesztési Minisztérium fejezet,
20. Fejezeti kezelésű előirányzatok cím, 39. Sportlétesítmények fejlesztése és kezelése alcím, 41. Egyedi
sportlétesítmény-fejlesztések támogatása megnevezésű fejezeti kezelésű előirányzat javára;
Felelős: nemzetgazdasági miniszter
nemzeti fejlesztési miniszter
Határidő: 2018. január 31. b) a 2019. évben szükséges 1 500 000 000 forint biztosításáról a 2019. évi központi költségvetésben, a Nemzeti
Fejlesztési Minisztérium fejezet javára;
Felelős: nemzetgazdasági miniszter
nemzeti fejlesztési miniszter
Határidő: a 2019. évi központi költségvetés tervezése során
3. felhívja a nemzeti fejlesztési minisztert, hogy tegye meg a szükséges intézkedéseket
a) az Önkormányzattal a támogatási jogviszony létrehozása érdekében, valamint
b) a költségvetési támogatás 2.  pontban foglalt ütemezés szerinti biztosítása érdekében az  Önkormányzat
részére.
Felelős: nemzeti fejlesztési miniszter
Határidő: 2. pont szerinti források biztosítását követő 30 napon belül
Orbán Viktor s. k.,
 miniszterelnök


text:
106/2010. (V. 7.) KE határozata rendkívüli és meghatalmazott nagykövet megbízása alóli felmentéséről.
Az Alkotmány 30/A. § (1) bekezdés c) pontjában foglalt jogkörömben, a külügyminiszter előterjesztésére Havril András rendkívüli és
meghatalmazott nagykövetet felmentem a Magyar Köztársaság ljubljanai nagykövetségének vezetésére kapott megbízása alól.
Budapest, 2009. október 21. Sólyom László s. k.,
köztársasági elnök


text:
442/2014. (XI. 27.) KE határozata bírói kinevezésről.
Az Alaptörvény 9.  cikk (3)  bekezdés k)  pontja, valamint a  bírák jogállásáról és javadalmazásáról szóló 2011. évi
CLXII. törvény 3.  § (2)  bekezdése alapján – az  Országos Bírósági Hivatal elnökének javaslatára – dr. Gelencsér
Szabolcsot 2014. december 1. napjától határozatlan időtartamra bíróvá kinevezem.
Budapest, 2014. november 14. Áder János s. k.,
 köztársasági elnök


text:
1193/2016. (IV. 12.) Korm. határozata a Magyarország Kormánya és az Egészségügyi Világszervezet közötti, szakmai tanácsadási együttműködési kapcsolatok létrehozására irányuló Alapmegállapodás szövegének végleges megállapítására adott felhatalmazásról.
A Kormány
 1. egyetért a Magyarország Kormánya és az Egészségügyi Világszervezet közötti, szakmai tanácsadási együttműködési
kapcsolatok létrehozására irányuló Alapmegállapodás (a továbbiakban: Alapmegállapodás) bemutatott szövegével;
 2. felhatalmazza az  emberi erőforrások miniszterét vagy az  általa kijelölt személyt az  Alapmegállapodás bemutatott
szövegének – a megerősítés fenntartásával történő – végleges megállapítására;
 3. felhívja a  külgazdasági és külügyminisztert, hogy az  Alapmegállapodás szövegének végleges megállapításához
szükséges meghatalmazási okiratot adja ki;
 4. elfogadja az  Alapmegállapodás kihirdetéséről szóló törvénytervezetet, és elrendeli az  Alapmegállapodás
szövegének végleges megállapítását követően annak törvényjavaslatként az Országgyűléshez történő benyújtását.
A Kormány a törvényjavaslat előadójának az emberi erőforrások miniszterét jelöli ki.
Orbán Viktor s. k.,
 miniszterelnök


text:
1543/2016. (X. 13.) Korm. határozata a kormányzati szektorba nem sorolt, 100%-os önkormányzati tulajdonban álló gazdasági társaságok adósságot keletkeztető ügyleteihez történő 2016. augusztusi előzetes kormányzati hozzájárulásról.
A Kormány a  Magyarország gazdasági stabilitásáról szóló 2011. évi CXCIV. törvény 10/E.  §-a alapján, tekintettel az  adósságot
keletkeztető ügyletekhez történő hozzájárulás részletes szabályairól szóló 353/2011. (XII. 30.) Korm. rendeletben foglaltakra
a következő határozatot hozza:
A Kormány az ügyletekről az 1. mellékletben foglaltak szerint dönt, az engedélyezett ügyletek 2016. évben történő
megkötéséhez az a)–c) pontban foglalt kiegészítő feltételekkel járul hozzá:
a) a gazdasági társaság az 1. melléklet szerint engedélyezett ügyletértékek teljes összegétől lefelé eltérhet, ha
ez nem okozza ezen értékek valamelyikének növekedését egyik évben sem;
b) a gazdasági társaság egy adott év végéig legfeljebb akkora összegű adósságot keletkeztethet az ügyletből,
mint amekkora az 1. melléklet szerint az ügyletből az adott év végéig keletkező kumulált adósságösszeg;
c) fejlesztési célú hitel esetében a hitelt csak az 1. mellékletben szereplő fejlesztésekre lehet fordítani.
Orbán Viktor s. k.,
 miniszterelnök


text:
49/2013. (VI. 12.) OGY határozata Karácsony Gergely országgyűlési képviselő mentelmi ügyében.
Az Országgyűlés Karácsony Gergely országgyűlési képviselő mentelmi jogát a Budapesti XX., XXI. és XXIII. Kerületi
Bíróság 15. B. XX.1550/2012. számú megkeresésével érintett ügyben nem függeszti fel.
Kövér László s. k.,
az Országgyűlés elnöke


text:
15/2003. (III. 24.) HM rendelete egyes honvédelmi miniszteri rendeletek hatályon kívül helyezéséről.
A honvédelemről szóló 1993. évi CX. törvény 10. §-ának
g) pontjában kapott felhatalmazás alapján a következőket
rendelem el:
1. § A nem katonai oktatási intézményekből hivatásos állományba felvett személyek tanfolyamrendszerű felkészítéséről szóló 17/1997. (VII. 18.) HM rendelet, valamint a
hivatásos és szerződéses katonák központi át- és továbbképzésének megszervezéséről szóló 1/2000. (I. 7.) HM rendelet a hatályát veszti.
2. § Ez a rendelet 2003. március 31-én lép hatályba, és 2003.
július 31-én hatályát veszti.
Juhász Ferenc s. k.,
honvédelmi miniszter


text:
1868/2016. (XII. 28.) Korm. határozata a Nemzeti Élsport és Utánpótlás-nevelési Képzési Központok Magyarországon történő létrehozásával kapcsolatos intézkedésekről.
A Kormány – tekintettel arra, hogy a  sport hasznos és megtérülő társadalmi befektetés, valamint a  magyar sport
versenyképességének megtartása és erősítése és az azon keresztül megvalósuló egészségtudatos életmód támogatása, valamint
az utánpótlás-nevelés kiemelt társadalmi érdek –
 1. egyetért a  Nemzeti Élsport és Utánpótlás-nevelési Képzési Központok Magyarországon történő létrehozásával
(a továbbiakban: Program); 2. egyetért azzal, hogy a  Program első ütemében a  Budapesti Nemzeti Úszósport-akadémia, a  Budapesti Nemzeti
Kajak-kenu Sportakadémia, a  Székesfehérvári Nemzeti Öttusasport-akadémia, valamint a  Budapesti Nemzeti
Tornasport-akadémia kerüljön megvalósításra;
3. felhívja a  nemzeti fejlesztési minisztert és az  emberi erőforrások miniszterét, hogy vizsgálják meg és tegyenek
javaslatot a  Kormány részére a  Budapesti Nemzeti Kajak-kenu Sportakadémia és a  Budapesti Nemzeti Úszósportakadémia elhelyezésére alkalmas ingatlanokra;
Felelős: nemzeti fejlesztési miniszter
 emberi erőforrások minisztere
Határidő: azonnal
4. felhívja az  emberi erőforrások miniszterét és a  nemzeti fejlesztési minisztert, hogy dolgozzák ki a  2.  pontban
meghatározott akadémiák
a) létrehozására irányuló beruházási programot, az  azok megvalósításához szükséges költségvetési
támogatások bemutatásával együtt;
b) szakmai programját, valamint az akadémiák üzemeltetésére vonatkozó koncepciót.
Felelős: emberi erőforrások minisztere
 nemzeti fejlesztési miniszter
Határidő: azonnal
Orbán Viktor s. k.,
 miniszterelnök


text:
11/2014. (V. 6.) OGY határozata az Országgyűlés tisztségviselőinek megválasztásáról.
1. Az  Országgyűlés az  Alaptörvény 5.  cikk (2)  bekezdése és az  Országgyűlésről szóló 2012. évi XXXVI. törvény
6. § (1) bekezdése alapján az Országgyűlés tisztségviselőivé a következő képviselőket választja:
Elnök: Kövér László (Fidesz)
Alelnök: Jakab István (Fidesz)
 Lezsák Sándor (Fidesz)
 dr. Latorcai János (KDNP)
 dr. Hiller István (MSZP)
 Sneider Tamás (Jobbik)
Törvényalkotásért felelős alelnök:
 dr. Gulyás Gergely (Fidesz)
Jegyző: Pócs János (Fidesz)
 Pogácsás Tibor (Fidesz)
 dr. Szűcs Lajos (Fidesz)
 Földi László (KDNP)
 Móring József Attila (KDNP)
 Gúr Nándor (MSZP)
 Hiszékeny Dezső (MSZP)
 Hegedűs Lorántné (Jobbik)
 Mirkóczki Ádám (Jobbik)
 Schmuck Erzsébet (LMP)
2. Ez a határozat az elfogadásakor lép hatályba.
 3. Hatályát veszti az Országgyűlés tisztségviselőinek megválasztásáról szóló 22/2010. (V. 14.) OGY határozat.
Dr. Turi-Kovács Béla s. k.,
az Országgyűlés korelnöke


text:
1556/2016. (X. 13.) Korm. határozata Járdánháza Község Önkormányzata vis maior pályázatának támogatásáról.
A Kormány
 1. a vis maior támogatás felhasználásának részletes szabályairól szóló 9/2011. (II. 15.) Korm. rendelet 3.  §
(10)  bekezdésében meghatározott jogkörében eljárva úgy dönt, hogy Járdánháza Község Önkormányzatának
az  ebr42 önkormányzati információs rendszerben 318535/2016 igénylésazonosítóval ellátott, a  Járdánháza
Község Önkormányzata tulajdonában lévő, előre nem látható természeti erő által okozott talajsüllyedés miatt
helyreállíthatatlanul károsodott ravatalozó épületének újjáépítésével kapcsolatos vis maior pályázatát támogatja;
2. felhívja a  belügyminisztert, hogy Járdánháza Község Önkormányzata részére a  vis maior támogatást a  ravatalozó
épületének újjáépítéséhez a  vis maior támogatás felhasználásának részletes szabályairól szóló 9/2011. (II. 15.)
Korm. rendeletben foglalt szabályok szerint biztosítsa.
Felelős: belügyminiszter
Határidő: azonnal Orbán Viktor s. k.,
 miniszterelnök


text:
7/2013. (IX. 19.) NMHH rendelete a rádiófrekvenciák másodlagos kereskedelméről.
Az elektronikus hírközlésről szóló 2003. évi C. törvény 182.  § (3)  bekezdés 5.  pontjában kapott felhatalmazás alapján, a  11.  §
tekintetében az elektronikus hírközlésről szóló 2003. évi C. törvény 182. § (3) bekezdés 3. pontjában kapott felhatalmazás alapján,
a médiaszolgáltatásokról és a tömegkommunikációról szóló 2010. évi CLXXXV. törvény 109. § (5) bekezdésében meghatározott
feladatkörömben eljárva a következőket rendelem el:
1. Általános rendelkezések 1. § (1) A rendelet hatálya
a) a  frekvenciahasználati jogosultsággal, joggal rendelkezőkre, a  frekvenciahasználati jogosultság, jog
átruházása vagy haszonbérbe adása tárgyában szerződő felekre és
b) a Nemzeti Média- és Hírközlési Hatóságra
terjed ki.
(2) A rendeletet a frekvenciahasználati jogosultság, jog átruházására vagy haszonbérbe adására kell alkalmazni.
2. § E rendelet alkalmazásában:
a) frekvenciahasználati jogosultság, jog átruházása: olyan jogügylet, amelynek eredményeképpen
a  frekvenciahasználati jogosultság, jog és a  kapcsolódó kötelezettségek részben vagy egészben
a  frekvenciahasználati jogosultság, jog átruházási megállapodást megelőző jogosítottjáról, engedélyeséről
(a továbbiakban: eredeti jogosult) átszállnak a vele szerződő félre.
b) frekvenciahasználati jog haszonbérbe adása: olyan jogügylet, amelynek eredményeképpen
a frekvenciahasználati jog hasznai szedésének jogát a haszonbérleti megállapodásban meghatározott időre
– de legfeljebb az  engedély időbeli hatályára – az  engedélyes egészben vagy részben átengedi a  másik
szerződő félnek, azzal, hogy a  jogügylet egyebekben nem érinti a Nemzeti Média- és Hírközlési Hatóság és
a  haszonbérbeadó között hatósági szerződés vagy hatósági határozat alapján – a  haszonbérbeadás előtt –
létrejött hatósági jogviszony tartalmát.
c) frekvencia másodlagos kereskedelme: a  frekvenciahasználati jogosultság, jog átruházása vagy haszonbérbe
adása.
2. Átruházás 3. § A  frekvenciahasználati jogosultság, jog átruházására irányuló megállapodás (a továbbiakban: átruházási
megállapodás) megkötésének érvényességi feltétele a  Nemzeti Média- és Hírközlési Hatóság Hivatalának
(a  továbbiakban: Hatóság) jóváhagyása. Az  átruházási megállapodás hatálybalépését a  Hatóság átruházást
jóváhagyó hatósági döntése jogerőre emelkedésének feltételével kell meghatározni.
4. § (1) Az  átruházási megállapodás tárgyát olyan frekvenciasáv képezheti, amelynek frekvenciahasználati jogosultsága,
joga a polgári frekvenciasávok felhasználási szabályainak megállapításáról szóló NMHH rendelet szerint átruházható.
Az átruházással érintett konkrét frekvenciatartomány ezen frekvenciasáv egésze vagy része lehet.
(2) A  frekvenciahasználati jogosultság, jog átruházása vonatkozhat az  ország egész területére vagy annak
a megállapodásban pontosan körülhatárolt rész-területére.
(3) A  felek az átruházási megállapodásban rendelkezhetnek a megállapodás tárgyát képező frekvencia használatának
időbeli megosztásáról is.
3. Haszonbérlet 5. § A frekvenciahasználati jogosultság, jog haszonbérbe adására irányuló megállapodás (a továbbiakban: haszonbérleti
megállapodás) megkötésének érvényességi feltétele a  Hatóság jóváhagyása. A  haszonbérleti megállapodás
hatálybalépését a Hatóság haszonbérbeadást jóváhagyó hatósági döntése jogerőre emelkedésének feltételével kell
meghatározni.
6. § (1) A haszonbérleti megállapodás tárgyát olyan frekvenciasáv képezheti, amelynek frekvenciahasználati joga a polgári
frekvenciasávok felhasználási szabályainak megállapításáról szóló NMHH rendelet szerint haszonbérbe adható.
A haszonbérleti megállapodással érintett konkrét frekvenciatartomány ezen frekvenciasáv egésze vagy része lehet.
(2) A  haszonbérleti megállapodás vonatkozhat az  ország egész területére vagy annak a  megállapodásban pontosan
körülhatárolt rész-területére.
(3) A haszonbérleti megállapodás eredményezheti a megállapodás tárgyát képező frekvenciatartomány használatának
időbeli megosztását.
4. Eljárási rendelkezések 7. § (1) A frekvenciahasználati jogosultság, jog átruházásához és haszonbérbe adásához a Hatóság jóváhagyását
a) az eredeti jogosult és
b) az  eredeti jogosulttal szerződő fél vagy – amennyiben alhaszonbérletre került sor – az  alhaszonbérlő
együttesen kötelesek kérni.
(2) Az átruházási megállapodás jóváhagyása iránti kérelemnek a következő adatokat kell tartalmaznia:
a) az átruházás tárgyát képező frekvenciasáv, azon belül az  átruházással érintett konkrét frekvenciatartomány
meghatározását,
b) a szerződő felek cégadatait (a cég vagy szervezet megnevezése, cégjegyzékszáma, székhelye, levelezési
címe, adószáma, pénzforgalmi számlaszáma, képviselőjének neve, telefonszáma, elektronikus levelezési
címe; egyéni vállalkozó esetében a  vállalkozói igazolvány száma vagy a  vállalkozói tevékenység
bejelentésének visszaigazolásával kapcsolatos tanúsítvány adatai), természetes személy esetén természetes
személyazonosító és lakcím adatait,
c) az átruházás módját,
d) az átruházás 4. § szerinti jellegének meghatározását,
e) az átruházási megállapodás hatálybalépésének időpontját, a megállapodás időtartamát,
f ) az átruházási megállapodás egyéb feltételeit, beleértve az ellenértéket,
g) az átruházásra kerülő frekvenciahasználati jogosultságra, jogra vonatkozó hatósági döntések ügyiratszámát.
(3) A haszonbérleti megállapodás jóváhagyása iránti kérelemnek a következő adatokat kell tartalmaznia:
a) a haszonbérlet tárgyát képező frekvenciasáv, azon belül a  haszonbérleti megállapodással érintett konkrét
frekvenciatartomány meghatározását,
b) a szerződő felek cégadatait (a cég vagy szervezet megnevezése, cégjegyzékszáma, székhelye, levelezési
címe, adószáma, pénzforgalmi számlaszáma, képviselőjének neve, telefonszáma, elektronikus levelezési
címe; egyéni vállalkozó esetében a  vállalkozói igazolvány száma vagy a  vállalkozói tevékenység
bejelentésének visszaigazolásával kapcsolatos tanúsítvány adatai), természetes személy esetén természetes
személyazonosító és lakcím adatait,
c) a haszonbérlet 6. § szerinti jellegének meghatározását,
d) a haszonbérleti megállapodás hatálybalépésének időpontját, a haszonbérlet időtartamát,
e) a haszonbérleti megállapodás egyéb feltételeit, beleértve az ellenértéket,
f ) a haszonbérbe adandó frekvenciahasználati jogosultságra, jogra vonatkozó hatósági döntések ügyiratszámát.
(4) A kérelemben az eredeti jogosulttal szerződő fél vagy az alhaszonbérlő köteles nyilatkozni arról, hogy a szerződés
tárgyát képező frekvenciahasználati jogosultságra, jogra vonatkozó valamennyi jogszabályban, valamint hatósági
határozatban foglalt rendelkezést magára nézve kötelezőnek ismer el.
(5) A kérelemhez csatolni kell az átruházási vagy haszonbérleti megállapodás egy eredeti példányát.
8. § (1) A  Hatóság az  átruházást vagy a  haszonbérbe adást a  másodlagos kereskedelem tárgyát képező frekvenciasávra
vonatkozó sávhasználati feltételek teljesülése esetén is csak akkor hagyhatja jóvá, ha a  megállapodás biztosítja
a szolgáltatás műszaki színvonalának fenntartását, a hatékony spektrumhasználat elveit, továbbá biztosított a káros
zavarás elkerülése.
(2) A Hatóság nem hagyja jóvá az átruházási vagy haszonbérleti megállapodást, amennyiben
a) a jóváhagyás iránti kérelem nem tartalmazza átruházás esetén a 7. § (2) bekezdésében, haszonbérlet esetén
a 7. § (3) bekezdésében foglaltakat, vagy
b) a megállapodás nem felel meg a  polgári frekvenciasávok felhasználási szabályainak megállapításáról szóló
NMHH rendeletben foglaltaknak, vagy
c) a megállapodás tartalma ellentmond az  eredeti frekvenciahasználati jogosultságot, jogot megállapító
hatósági határozat vagy hatósági szerződés tartalmának vagy túlterjeszkedik azon.
 (3) A Hatóság az általa jóváhagyott átruházási és haszonbérleti megállapodásokról nyilvántartást vezet.
 (4) A Hatóság a frekvenciahasználati jogosultság, jog átruházását, valamint haszonbérbe adását jóváhagyó határozatát
internetes oldalán közzéteszi.
 (5) Az  átruházási és haszonbérleti megállapodásban foglalt adatokban bekövetkezett változásokat a  felek 15 napon
belül kötelesek bejelenteni a Hatóságnak. 5. Záró és átmeneti rendelkezések
9. § Ez a rendelet a kihirdetését követő napon 8 órakor lép hatályba.
10. § Ez  a  rendelet az  egy többéves rádióspektrum-politikai program létrehozásáról szóló 2012. március 14-i
243/2012/EU európai parlamenti és tanácsi határozat 5.  cikk (2)  bekezdés e)  pontjának, valamint
6. cikk (8) bekezdésének való megfelelést szolgálja.
11. § (1) A  polgári célra használható frekvenciasávok felhasználási szabályainak megállapításáról szóló 2/2013. (I. 7.)
NMHH rendelet (a továbbiakban: R.) 7. § (1) bekezdés d) pontja helyébe a következő rendelkezés lép:
(Amennyiben az adott frekvenciasávra vonatkozó felhasználási szabályok másként nem rendelkeznek:)
„d) az adott frekvenciasávban a frekvenciahasználati jogosultság, jog nem ruházható át, nem adható haszonbérbe.”
(2) Az R. 9. §-a és az azt megelőző alcím helyébe a következő alcím és rendelkezés lép:
„5. Átruházással, haszonbérlettel kapcsolatos frekvenciahasználati rendelkezések
9. § (1) Azon frekvenciasávok jegyzékét, amelyek frekvenciahasználati jogosultsága, joga átruházható, haszonbérbe
adható, azaz ahol a másodlagos kereskedelem megengedett, a 7. melléklet rögzíti.
(2) Amennyiben sávfelhasználási szabály másként nem rendelkezik, a  versenyeztetési eljárás során kiírt és elnyert
– beleértve a  koncessziós pályázaton elnyert – frekvenciablokkok, felhasználói blokkok frekvenciahasználati
jogosultsága, joga mind területileg, mind frekvenciában, mind időben csak egészben ruházható át, adható
haszonbérbe.
(3) A 7. mellékletben szereplő frekvenciasávok frekvenciahasználati jogosultsága, joga akkor ruházható át, adható
haszonbérbe, ha a frekvenciahasználati jogosultságot, jogot, hasznok szedésének jogát szerző fél teljesíti az ügylet
tárgyával összefüggő, a  frekvenciahasználati jogosultság, jog eredeti szerzésének valamennyi, a  vonatkozó
frekvenciahasználati jogosultságot, jogot megállapító határozatban, hatósági szerződésben, frekvenciakijelölésben,
rádióengedélyben rögzített feltételét, valamint a polgári frekvenciagazdálkodó hatóság azt jóváhagyja.”
(3) Az R. 11. § (1) bekezdés 39. pontja helyébe a következő rendelkezés lép:
(Ez a rendelet)
„39. az egy többéves rádióspektrum-politikai program létrehozásáról szóló 2012. március 14-i 243/2012/EU európai
parlamenti és tanácsi határozatnak,”
(való megfelelést szolgálja.)
(4) Az R. 11. § (1) bekezdése a következő 40. ponttal egészül ki:
(Ez a rendelet)
„40. a légi járműveken hozzáférhető mobilhírközlési szolgáltatásoknak (MCA-szolgáltatások) az  Európai
Közösségben való engedélyezéséről szóló 2008. április 7-i 2008/295/EK bizottsági ajánlás 2. és 8. pontjának”
(való megfelelést szolgálja.)
(5) Az R. 1. mellékletében a táblázat 1461–1464. sora az 1. melléklet szerint módosul.
 (6) Az R. 1. mellékletében a táblázat 1474–1477. sora a 2. melléklet szerint módosul.
(7) Az R. 1. mellékletében a táblázat 1764–1769. sora a 3. melléklet szerint módosul.
 (8) Az R. 1. mellékletében a táblázat 1785–1790. sora a 4. melléklet szerint módosul.
 (9) Az R. 2. melléklet I. fejezet 7. pont 7.2. alpontja helyébe a következő rendelkezés lép:
„7.2. A  frekvenciahasználati jogosultság, jog teljes és részleges átruházása megengedett. A  frekvenciahasználati
jogosultság, jog átruházása esetén a  polgári frekvenciagazdálkodó hatóság jogosult a  szolgáltatás indítására
vonatkozó határidő legfeljebb egy évvel történő meghosszabbítására.”
(10) Az R. 2. melléklet I. fejezet 10. pont 10.3. alpontja helyébe a következő rendelkezés lép:
„10.3. Amennyiben a  sávátrendezés során hatósági szerződésben rögzített frekvenciasáv használati joga érintett,
a frekvenciakijelölés és rádióengedély módosítását megelőzően a hatósági szerződés módosítása szükséges.”
(11) Az R. 2. melléklet I. fejezet 14. pont 14.5. alpontja helyébe a következő rendelkezés lép:
„14.5. Az 1725,1–1740,1/1820,1–1835,1 MHz sávban a  frekvenciahasználati jogosultság, jog részben és
egészben is átruházható, haszonbérbe adható, amennyiben ettől eltérő előírást a  versenyeztetési eljárás kiírási
dokumentációjában a  polgári frekvenciagazdálkodó hatóság nem határoz meg. Az  1740,1–1743,1/1835,1–
1838,1  MHz és az  1773,1–1784,9/1868,1–1879,9 MHz sávban a  frekvenciahasználati jogosultság, jog csak
az  1900–1920 MHz és 1920–1980/2110–2170 MHz IMT-2000/UMTS sávban szerzett frekvenciahasználati
jogosultsággal együtt ruházható át.”
(12) Az R. 2. melléklet I. fejezet 15. pont 15.3. alpontja helyébe a következő rendelkezés lép:
„15.3. A 2013. január 1. előtt indított versenyeztetési eljárás során szerzett frekvenciahasználati jogosultság esetén
a frekvenciahasználati jogosultság, jog részben és egészben is átruházható.”
(13) Az R. 2. melléklet I. fejezet 18. pont 18.11. alpontja helyébe a következő rendelkezés lép:
„18.11. A frekvenciahasználati jogosultság 15 éves tartamú, és a  frekvenciahasználati jogosultság, jog részben
és egészben is átruházható. Frekvencia vonatkozásában történő részbeni átruházás, haszonbérlet blokkonként
történhet.”
(14) Az R. 2. melléklet II. fejezet 5.1. alpontja helyébe a következő rendelkezés lép:
„5.1. A  sáv részsávokra és blokkokra osztását, a  blokksávok részekre osztását, a  felhasználás célját,
a  frekvenciahasználati jogosultságra, jogra, annak átruházására, haszonbérletére, a  felhasználói sáv, felhasználói
blokk kialakítására vonatkozó rendelkezéseket, egyes teljesítményjellemzőket és az  állomások közötti esetleges
zavarások kezelésére vonatkozó rendelkezéseket az  I. fejezet 18.  pont 18.1–18.11., 18.13., 18.14., 18.19. és
18.20.  alpontja, blokkon kívüli sugárzásnál a  blokkszéli maszk karakterisztikát központi állomásokra az  I. fejezet
18. pont 18.17. alpontja adja meg.”
(15) Az R. 2. melléklet II. fejezet 11. pontja a következő 11.21. alponttal egészül ki:
„11.21. A frekvenciahasználati jogosultság, jog részben és egészben is átruházható, haszonbérbe adható. Frekvencia
vonatkozásában részbeni átruházás, haszonbérlet alapblokkonként történhet.”
(16) Az R 7. melléklete helyébe az 5. melléklet lép.
 (17) Az R. 1. mellékletében foglalt táblázat E:1290, E:1295, E:1456–E:1460, E:1469–E:1473, E:1770–E:1773, E:1774–E:1777,
E:1791–E:1794, E:1795–E:1798, E:1808–E:1809, E:1810–E:1811, E:1813–E:1814, E:1815, E:1817–E:1818, E:1835–E:1836,
E:1838–E:1839, E:1840, E:1842–E:1843, E:1892–E:1899, E:1901–E:1908, E:1911–E:1918, E:1920–E:1927,
E:1934–E:1941, E:1943–E:1950, E:1959–E:1966, E:1968–E:1975, E:2022–E:2023, E:2038–E:2043, E:2047–E:2048,
E:2063–E:2068, E:2834–E:2835, E:2836–E:2837, E:2841–E:2842, E:2843–E:2844, E:2848–E:2849, E:2850–E:2851,
E:2855–E:2856, E:2857–E:2858, E:2866–E:2867 és E:2868–E:2869 mezőjében az  „A frekvenciahasználati
jogosultság, illetve jog átruházható (7.  melléklet).” szövegrész helyébe az „A frekvenciahasználati jogosultság, jog
másodlagos kereskedelme megengedett (7.  melléklet).” szöveg, az  E:1820–E:1822 és E:1845–E:1847 mezőjében
az „A frekvenciahasználati jog haszonbérbe adható.” szövegrész helyébe az „A frekvenciahasználati jogosultság, jog
másodlagos kereskedelme megengedett (7. melléklet).” szöveg lép.
12. § Hatályát veszti a  polgári frekvenciagazdálkodás egyes hatósági eljárásairól szóló 7/2012. (I. 26.) NMHH rendelet
10. alcíme és 24. §-a.
13. § Hatályát veszti a R. 2. melléklet I. fejezet 9. pont 9.4. alpontja.
Dr. Karas Monika s. k.,
 a Nemzeti Média- és Hírközlési Hatóság elnöke


text:
10/2014. (II. 14.) HM utasítása a kormányzati szolgálati jogviszonyban állók cafetéria-juttatásáról.
A honvédelemről és a  Magyar Honvédségről, valamint a  különleges jogrendben bevezethető intézkedésekről szóló 2011.  évi
CXIII.  törvény egyes rendelkezéseinek végrehajtásáról szóló 290/2011. (XII. 22.) Korm. rendelet 2.  § (5)  bekezdése alapján,
figyelemmel a közszolgálati tisztviselőkről szóló 2011. évi CXCIX. törvény 151. §-ára, a személyi jövedelemadóról szóló 1995. évi
CXVII. törvényre, valamint a közszolgálati tisztviselők részére adható juttatásokról és egyes illetménypótlékokról szóló 249/2012.
(VIII. 31.) Korm. rendeletre, a következő utasítást adom ki:
1. Általános rendelkezések 1. § (1) Az utasítás hatálya a Honvédelmi Minisztériumnál (a továbbiakban: HM), a HM Védelmi Hivatalnál és a HM Hatósági
Hivatalnál (a továbbiakban együtt: honvédelmi szervezetek) foglalkoztatott kormányzati szolgálati jogviszonyban
állóra, valamint a prémiumévek programról és a különleges foglalkoztatási állományról szóló 2004. évi CXXII. törvény
hatálya alá tartozó közszolgálati jogviszonyban állóra (a továbbiakban együtt: kormánytisztviselő) terjed ki.
(2) Az utasítás hatálya nem terjed ki a tartós külszolgálatról és az ideiglenes külföldi kiküldetésről szóló 172/2012. (VII. 26.)
Korm. rendelet, valamint a  külföldi szolgálatot teljesítők egyes járandóságairól szóló 18/2013. (IX. 5.) HM rendelet
alapján tartós külföldi szolgálatot teljesítő vagy tartós külföldi képzésben részt vevő kormánytisztviselőre.
2. § Az utasítás alkalmazásában
1. étkezési utalvány: a személyi jövedelemadóról szóló 1995. évi CXVII. törvény (a továbbiakban: Szja. törvény) 3. §
87. pontjában meghatározott Erzsébet-utalvány,
2. felhasználás: a kormánytisztviselő részére adott időpontig ténylegesen kifizetett, átutalt és átadott juttatás,
3. helyi bérlet: kizárólag helyi utazásra szolgáló bérlet formájában biztosított juttatás,
4. keretösszeg: a kormánytisztviselőt adott időpontban ténylegesen megillető éves cafetéria-juttatás összege,
5. lekötött keret: a kormánytisztviselő nyilatkozatában szereplő azon juttatások összege, melyek még nem kerültek
felhasználásra,
6. munkáltatói hozzájárulások: a 7–8. pont szerinti hozzájárulások,
7. önkéntes egészségpénztári hozzájárulás: az  önkéntes kölcsönös egészségpénztárba a  kormánytisztviselő javára
átutalt munkáltatói hozzájárulás,
8. önkéntes nyugdíjpénztári hozzájárulás: az önkéntes kölcsönös nyugdíjpénztárba a kormánytisztviselő javára átutalt
munkáltatói hozzájárulás,
9. pénzügyi és számviteli szerv: a  HM pénzügyi feladatokat ellátó központi szervezete állományából
a kormánytisztviselők pénzügyi ellátására kijelölt szervezeti elem,
10. szabad keret: a keretösszeg, valamint a felhasználás és a lekötött keret különbözete, ha az pozitív előjelű,
11. személyügyi szerv: a  HM vonatkozásában a  HM Közigazgatási Államtitkári Titkárság Közszolgálati Iroda, a  HM
Védelmi Hivatal és a HM Hatósági Hivatal vonatkozásában a honvédelmi szervezet személyügyi szerve,
12. SZÉP támogatás: az Szja. törvény szabályainak megfelelő, Széchenyi Pihenő Kártyához (a továbbiakban: Kártya)
kapcsolódó alszámlákra utalt támogatás,
13. túlköltekezés: a keretösszeg, valamint a felhasználás különbözete, ha az negatív előjelű.
2. A cafetéria-juttatás összege és felhasználásának feltételei 3. § (1) A kormánytisztviselőt megillető cafetéria-juttatás 2014. évre vonatkozó keretösszege 200 000 forint.
 (2) Az év közben cafetéria-juttatásra jogosultságot szerző kormánytisztviselő keretösszegét a jogosultság keletkezésének
napján kell megállapítani. A kormánytisztviselőt megillető keretösszeg év közbeni megállapításáról és módosulásáról
egyéni személyügyi okmányt kell kiállítani.
4. § A  kormánytisztviselő cafetéria-juttatásként a  közszolgálati tisztviselők jogállásáról szóló 2011. évi CXCIX. törvény
(a  továbbiakban: Kttv.) 151.  § (1)  bekezdésében felsorolt juttatásokra az  Szja. törvényben szereplő feltételekkel
jogosult.
5. § (1) Amennyiben a kormánytisztviselő a közszolgálati tisztviselők részére adható juttatásokról és egyes illetménypótlékokról
szóló 249/2012. (VIII. 31.) Korm. rendelet (a továbbiakban: Korm. rendelet) 9. § (3) és (4) bekezdésében nem szereplő
esetben a  tárgyév december 31-én túlköltekezésben van, annak összegével a  következő évre szóló keretösszegét
csökkenteni kell.
(2) Ha az  (1)  bekezdés szerinti módszerrel a  túlköltekezés összege teljes mértékben nem rendezhető, a  fennmaradó
összeget a tárgyévet követő január 31-ig vissza kell követelni. A kormánytisztviselő választhatja a visszafizetés helyett
a juttatás visszaadását is, amennyiben azt az adott juttatás természete lehetővé teszi, és azt az utasítás sem zárja ki.
3. A nyilatkozat 6. § (1) A kormánytisztviselőnek a Korm. rendelet 9. § (1) bekezdése szerinti nyilatkozatát az 1. melléklet szerinti formában
a  rendelkezésre bocsátott számítógépes programmal, kivételes esetben papíralapon kell kitölteni tárgyév március
1-jéig. A nyilatkozatot három példányban kell elkészíteni és aláírva a pénzügyi és számviteli szerv részére átadni.
(2) A pénzügyi és számviteli szerv a vonatkozó szabályoknak megfelelően kitöltött, számszakilag ellenőrzött nyilatkozat
egyik példányán igazolja az átvételt, majd az ellenőrzött nyilatkozat egy példányát átadja a személyügyi szerv részére.
7. § (1) A  kormánytisztviselőnek a  6.  § (1)  bekezdése szerinti nyilatkozatát módosítania kell a  keretösszegének jogszabály
– különösen a Kttv. 151. § (2) bekezdése, valamint a Korm. rendelet 9. § (3) és (4) bekezdése – rendelkezésén alapuló
csökkenése esetén. A nyilatkozat módosítását
a) amennyiben a keretösszeg Kttv. 151. § (2) bekezdése szerinti ok alapján csökken
aa) és az ok bekövetkezése előre látható, legkésőbb az azt megelőző napon,
ab) és az ok bekövetkezése előre nem látható, a távollét vége utáni első munkanapon,
b) legkésőbb a jogviszony megszűnésekor vagy áthelyezéskor
kell végrehajtani.
(2) A  nyilatkozatot a  változás hatálybalépésének napját követő 10. munkanapig kell módosítani, ha az  eredeti
nyilatkozattétel időpontjában ismert, tárgyévre vonatkozó
a) kötelező legkisebb munkabér,
b) illetmény havi összege,
c) munkáltatói hozzájárulások összege, mértéke, vagy
d) adó- és társadalombiztosítási jogszabályok cafetéria-juttatásra vonatkozó rendelkezése
változik, és módosítás nélkül a felhasználás és a lekötött keret együttesen meghaladja a keretösszeg 105%-át. Egyéb
esetekben a (4) bekezdésben foglaltak szerint kell eljárni.
(3) Ha a kormánytisztviselő a nyilatkozat megtételét a tárgyév március 1-jéig, illetve a Korm. rendelet 9. § (9) bekezdése
szerinti időpontig, módosítását az (1) bekezdés szerinti időpontig akadályoztatása miatt nem tudta megtenni, arra
az akadályoztatás okának megjelölésével az akadály megszűnésétől számított 15. munkanapig, de legkésőbb tárgyév
december 15-ig van lehetőség.
(4) A nyilatkozat tárgyév szeptember 1-je és 15-e között módosítható. A nyilatkozat tárgyév november 1. és november 30.
között is módosítható – figyelemmel a  Korm. rendelet 9.  § (5)  bekezdésében foglaltakra –, ha szabad keret áll
rendelkezésre. A módosítási határidők jogvesztőek.
8. § (1) Ha a  kormánytisztviselő a  nyilatkozat határidőben történő megtételét önhibájából elmulasztja, akkor a  cafetériajuttatás havonta biztosítandó összegét úgy kell meghatározni, hogy a  keretösszegből le kell vonni a  (2)  bekezdés
szerinti felhasználást, és az így kapott értéket kell osztani a tárgyévből még hátralévő jogosultsági hónapok számával.
(2) A kormánytisztviselő részére az (1) bekezdés szerinti esetben, a rendelkezésre álló összegig – a következő sorrendben –
a következő juttatásokat kell biztosítani:
a) önkéntes nyugdíjpénztári hozzájárulás,
b) önkéntes egészségpénztári hozzájárulás,
c) étkezési utalvány.
(3) A  munkáltatói hozzájárulások csak a  13.  § (1)  bekezdésében foglalt feltételek teljesülése esetén, a  13.  §
(2)–(4) bekezdésének figyelembevételével biztosíthatóak.
4. A cafetéria-juttatás rendelkezésre bocsátása 9. § (1) Az étkezési utalvány nyilatkozatban választott éves értékének 500 forinttal oszthatónak kell lennie.
 (2) Az étkezési utalvány havi értékét a nyilatkozattételkor úgy kell meghatározni, hogy a választott értéket a cafetéria
juttatásra jogosultság tárgyévi hónapjainak számával kell osztani. A törthónapok egész hónapnak számítanak.
 (3) A nyilatkozat módosításakor az étkezési utalványnak a módosítást követő hónaptól biztosítandó havi értékét úgy kell
meghatározni, hogy a választott értékből le kell vonni az e jogcímen történt felhasználást, és az így kapott értéket kell
osztani a módosítást követő hónaptól számítva a tárgyévből még hátralévő jogosultsági hónapok számával.
(4) A (2)–(3) bekezdés szerinti esetben, amennyiben a havi összeg 500 forinttal nem osztható, az 500 forinttal oszthatóságot
a kerekítés általános szabályai szerint kell biztosítani úgy, hogy a maradványérték a jogosultság utolsó hónapjában
kerüljön biztosításra.
(5) A nyilatkozat tárgyév december hónapban történő módosítása esetén az étkezési utalvány választott értékéből le kell
vonni az e jogcímen történt felhasználást, és az így kapott értéket kell biztosítani.
(6) A  (2)–(4) bekezdés szerint meghatározott értékű étkezési utalványt – a  (10) bekezdésben szereplő esetet kivéve –
minden hónapban előre, a hónap 10. munkanapjáig kell átadni, kivéve, ha a nyilatkozattételre ezt követően kerül
sor. Ekkor a nyilatkozat megtételének hónapjára járó étkezési utalványt a következő hónap 10. munkanapjáig kell
a kormánytisztviselő részére átadni.
(7) Az étkezési utalványt a honvédelmi szervezet személyügyi szerve által készített jegyzék alapján kell átadni. A jegyzék
tartalmazza a  kormánytisztviselő nevét, az  utalvány fajtáját, címletenkénti darabszámát, sorszámát, összértékét,
az átvevő aláírását, valamint a jegyzéket készítő nevét és a jogosultságot igazoló munkáltatói jogkört gyakorló vezető
jóváhagyását.
(8) Az  étkezési utalvány szigorú számadású nyomtatvány. A  jogosultak által aláírt jegyzéket a  szigorú számadású
nyomtatványok nyilvántartásához kell csatolni és azzal együtt megőrizni.
(9) Az  étkezési utalvány beszerzéséhez szükséges előirányzat tervezése, az  utalványok megrendelése, tárolása,
nyilvántartása a pénzügyi és számviteli szerv feladata.
(10) A  január és február hónapra járó étkezési utalványt legkésőbb március utolsó napjáig kell átadni. Az  (5) bekezdés
szerinti esetben az étkezési utalványt a tárgyév december 23-ig kell a kormánytisztviselő részére átadni.
10. § (1) SZÉP támogatás választása esetén a nyilatkozatnak alszámlánként kell tartalmaznia a választott éves értéket.
 (2) A nyilatkozat módosításakor a SZÉP támogatás értékét úgy kell meghatározni, hogy a választott értékből le kell vonni
az e jogcímen történt felhasználást.
 (3) A nyilatkozat tárgyév december hónapban történő módosítása esetén a SZÉP támogatás választott értékéből le kell
vonni az e jogcímen történt felhasználást és az így kapott értéket kell biztosítani tárgyév december 23-ig.
 (4) A SZÉP támogatást a nyilatkozat megtétele vagy módosítása esetén az azt követő 30. munkanapig kell átutalni, ha
a Kártya adatai az adott időpontban rendelkezésre állnak. Amennyiben a Kártya adatai nem állnak rendelkezésre,
az átutalást az adatok rendelkezésre állásától számított 10. munkanapig kell teljesíteni.
(5) SZÉP támogatás választása esetén a  kormánytisztviselőnek az  Szja. törvény 71.  § (1)  bekezdés c)  pontja és 71.  §
(4) bekezdése alapján nyilatkoznia kell a más juttatótól kapott SZÉP támogatás értékéről.
(6) A  Kártyára és a  SZÉP támogatásra alkalmazni kell a  Széchenyi Pihenő Kártya kibocsátásának és felhasználásának
szabályairól szóló 55/2011. (IV. 12.) Korm. rendeletben foglaltakat.
11. § (1) Az iskolakezdési támogatás az Szja. törvény 71. § (6) bekezdés g) pontjában meghatározott természetbeni juttatás,
amelyet elektronikus iskolakezdési utalvány (a továbbiakban: iskolakezdési utalvány) formájában kell biztosítani.
(2) Iskolakezdési támogatásra jogosult a tárgyév szeptember 1-jén jogviszonyban álló kormánytisztviselő a közoktatásban
részesülő (iskolai tanulmányait megkezdő), a tárgyév szeptemberében családi pótlékra jogot adó, saját háztartásban
nevelt gyermekére tekintettel, ideértve a vele közös háztartásban élő házastárs (bejegyzett élettárs) – feltételeknek
megfelelő – gyermeket is.
(3) Iskolakezdési utalvány választása esetén a nyilatkozatban fel kell tüntetni az arra jogosító gyermek, illetve gyermekek
nevét.
(4) Az  iskolakezdési támogatást a  2.  melléklet szerinti formanyomtatvány alkalmazásával június 1-jétől szeptember
15-ig lehet igényelni, mely határidő jogvesztő. Az igénybejelentéshez a 16. életévet betöltött, oktatási intézményben
tanulmányokat folytató gyermek esetében csatolni kell a  jogosultsági feltételek megállapítására alkalmas
iskolalátogatási igazolást, mely – amennyiben az  igénybejelentés időpontjában még nem áll rendelkezésre –
szeptember 30-ig pótolható. Az igénybejelentést a munkáltatói jogkört gyakorlóhoz kell benyújtani, aki engedélyezi
vagy a  jogosultsági feltételek hiányában elutasítja azt. Az  igénybejelentésben szereplő gyermekenkénti összegek
nem haladhatják meg a nyilatkozatban szereplő összeget.
(5) Az  elektronikus utalványkártya fő- és az  ahhoz tartozó társkártya formájában biztosítható. Az  elektronikus
utalványkártyát a jogosult részére történő átadásig számadásköteles kártyaként kell kezelni, a jogosult részére aláírás
ellenében kell átadni. Az átadásról készült dokumentumot a számadásköteles nyomtatványok nyilvántartásához kell
csatolni és azzal együtt kell megőrizni.
(6) A főkártya jogosult részére első alkalommal történő biztosítása, valamint lejárat miatti cseréje ingyenes. A társkártya
első alkalommal történő biztosítása, lejárat miatti cseréje, valamint a főkártya és a társkártya elvesztése, eltulajdonítása,
megrongálódása vagy más okból szükséges cseréje esetén az  új kártya igénylésével kapcsolatban a  szállító által
kiszámlázott költség a jogosult részére felszámításra kerül.
(7) Az iskolakezdési utalvány beszerzéséhez szükséges előirányzat tervezése, az utalványkártyák kezelése és a feltöltendő
összeg átutalása a pénzügyi és számviteli szerv feladata.
(8) Az iskolakezdési utalvány átutalásához a honvédelmi szervezet személyügyi szerve által készített jegyzék tartalmazza
a jogosult nevét, az elektronikus utalványkártya azonosítására szolgáló adatokat, az iskolakezdési utalvány értékét,
valamint a jegyzéket készítő nevét és a jogosultságot igazoló munkáltatói jogkört gyakorló jóváhagyását.
(9) Az  iskolakezdési utalványt legkorábban a  tanév első napját megelőző 60. napon, legkésőbb október 15-ig kell
az igénylő részére biztosítani.
(10) Amennyiben a nyilatkozattétel a tárgyév szeptember 15-e után történik, iskolakezdési utalvány nem választható.
 (11) Amennyiben a  nyilatkozat módosítása a  tárgyév szeptember 15-e után történik, az  iskolakezdési utalvány értékét
a (4) bekezdés szerinti igénybejelentésben szereplő összegnek megfelelően kell biztosítani.
 (12) Ha mindkét szülő honvédelmi szervezet állományába tartozik – függetlenül attól, hogy ezek azonos honvédelmi
szervezetek-e – a gyermek(ek) után az iskolakezdési támogatás csak egyik szülő jogán állapítható meg.
 (13) Az iskolakezdési támogatásra vonatkozó igénybejelentést a benyújtástól számított 30. napig érdemben el kell bírálni
függetlenül az  (4)  bekezdés szerinti iskolalátogatási igazolás meglététől. Amennyiben az  iskolalátogatási igazolás
a tárgyév szeptember 30-ig nem kerül benyújtásra vagy utólag a jogosultsági feltételek hiánya kerül megállapításra,
a közterhek tekintetében az Szja. törvény rendelkezései szerint kell eljárni.
(14) A kormánytisztviselő az igényelt iskolakezdési utalványt köteles átvenni, annak visszavételére lehetőség nincs.
12. § (1) A kormánytisztviselő részére a helyi bérlet a munkáltató nevére szóló számla alapján számolható el. A lakóhely, illetve
tartózkodási hely és a munkahely szerinti településen igénybe vett helyi bérlet is elszámolható.
(2) Kétheti vagy havi, illetve 30 napos bérlet elszámolásakor a  számlához a  bérletszelvényt is csatolni kell. Éves vagy
negyedéves bérlet elszámolásakor a számla leadásakor a kitöltött bérletszelvényt és a bérletigazolványt a pénzügyi
és számviteli szerv részére be kell mutatni.
13. § (1) A munkáltatói hozzájárulások csak akkor választhatóak, ha a kormánytisztviselő
a) az adott típusú pénztár tagja és az erről szóló dokumentumot a munkáltatónak átadta, vagy nyilatkozatával
egyidejűleg átadja, és
b) az Szja. törvény 71. § (3) bekezdése szerinti nyilatkozatot megteszi.
(2) A  munkáltatói hozzájárulások törvényben meghatározott módon, a  munkáltató által megállapított, minden
munkavállaló részére azonos összegben vagy mértékben kerülnek biztosításra, melynél a  kormánytisztviselő által
választott munkáltatói hozzájárulás, illetve hozzájárulások összege vagy mértéke nem lehet magasabb.
(3) A  nyilatkozattételkor a  munkáltatói hozzájárulások (2)  bekezdés szerinti havi mértékének a  miniszteri utasításban
meghatározott mértéket, illetve összeget kell tekinteni.
(4) A  kormánytisztviselő – törvényben meghatározott módon – írásban kérheti a  munkáltatói hozzájárulás, illetve
hozzájárulások teljes összege vagy egy része teljesítésének szüneteltetését. Amennyiben a  nyilatkozatban
a  választott munkáltatói hozzájárulások összege alacsonyabb a  (3)  bekezdés szerinti várható éves összegeknél
vagy a kormánytisztviselő az adott típusú pénztár tagja, de a nyilatkozatban munkáltatói hozzájárulást nem kér, azt
szüneteltetési kérelemnek kell tekinteni.
(5) Amennyiben a nyilatkozattétel tárgyév december 5-e után történik, munkáltatói hozzájárulás nem választható.
 (6) Amennyiben a nyilatkozat módosítása tárgyév december 5-e után történik, a munkáltatói hozzájárulások összegét
a felhasználás és a korábbi nyilatkozat alapján várható december havi munkáltatói hozzájárulás együttes összegében
kell figyelembe venni.
(7) A  tárgyhó 15-ig – december hónapban 5-ig – tett, módosított nyilatkozat esetén a  munkáltatói hozzájárulás
választását, módosítását a tárgyhónapra is figyelembe kell venni.
5. Eljárási szabályok 14. § (1) A  naptári év március 1-jéig kitöltendő nyilatkozat megtételéig terjedő időszakra választott cafetéria-juttatásra,
a kormánytisztviselő a nyilatkozat megtétele után, visszamenőlegesen jogosult.
(2) A  pénzbeli juttatások folyósításának szabályairól szóló 82/2013. (XII. 21.) HM utasításban foglaltakat a  cafetériajuttatás kifizetése során is alkalmazni kell.
(3) A kormánytisztviselő részére a felhasznált cafetéria-juttatás összegéről havonta juttatásonként összesített elszámolást
kell adni.
6. Záró rendelkezések 15. § (1) Ez az utasítás a közzétételét követő napon lép hatályba, rendelkezéseit azonban 2014. január 1-jétől kell alkalmazni.
 (2) Hatályát veszti a kormánytisztviselők cafetéria-juttatásáról szóló 17/2013. (III. 8.) HM utasítás.
Dr. Hende Csaba s. k.,
 honvédelmi miniszter


text:
13/2009. (XII. 16.) IRM utasítása a Rendőrtiszti Főiskola alapító okiratának kiadásáról szóló 5/2006. (IK 10.) IRM utasítás hatályon kívül helyezéséről.
1. A Rendőrtiszti Főiskola alapító okiratának kiadásáról szóló 5/2006. (IK 10.) IRM utasítás hatályát veszti.
2. Ez az utasítás 2009. december 4-én lép hatályba és a hatálybalépését követő napon hatályát veszti.
Budapest, 2009. december 11. Dr. Draskovics Tibor s. k.,
igazságügyi és rendészeti miniszter


text:
118/2009. (IX. 10.) KE határozata nyugállományú büntetés-végrehajtási dandártábornoki kinevezésről.
Az Alkotmány 30/A. §-a (1) bekezdésének i) pontjában foglalt jogkörömben, az igazságügyi és rendészeti miniszter előterjesztésére
Fejes Imre nyugállományú büntetés-végrehajtási ezredest 2009. szeptember 8-ai hatállyal nyugállományú büntetés-végrehajtási
dandártábornokká kinevezem. Budapest, 2009. szeptember 2. Sólyom László s. k.,


text:
1/2014. (I. 6.) KIM utasítása miniszteri biztos kinevezéséről.
A központi államigazgatási szervekről, valamint a Kormány tagjai és az államtitkárok jogállásáról szóló 2010. évi XLIII. törvény 38. §
(1) bekezdésében meghatározott hatáskörömben eljárva a következő utasítást adom ki:
1. § A központi államigazgatási szervekről, valamint a Kormány tagjai és az államtitkárok jogállásáról szóló 2010. évi
XLIII. törvény (a továbbiakban: Ksztv.) 38. § (2) bekezdés b) pontja alapján 2013. november 27. napjától 2014. május 26.
napjáig dr. Deák Ritát miniszteri biztossá nevezem ki.
2. § (1) A miniszteri biztos a kormányablakok kialakítása során ellátja
a) a kormányablakok fizikai kialakításának koordinációját,
b) a fővárosi és megyei kormányhivatalok teljes szervezet-együttesének informatikai működtetési feltételei
(a továbbiakban: IT háttér) kialakításának koordinációjával összefüggő feladatokat,
c) a kormányablak ügyintézői személyi állomány képzésével és az ügyintézési szolgáltatás fejlesztésével
kapcsolatos feladatokat, valamint
d) ezzel összefüggésben gondoskodik a hazai és európai uniós források lehető leghatékonyabb felhasználásáról.
(2) A miniszteri biztos az (1) bekezdésben meghatározott feladata ellátása érdekében koordinálja különösen
a  Közigazgatási és Igazságügyi Minisztérium egyes szervezeti egységei, a Közigazgatási és Igazságügyi Hivatal,
a Közigazgatási és Elektronikus Közszolgáltatások Központi Hivatala, a Nemzeti Közszolgálati Egyetem, valamint
a fővárosi és megyei kormányhivatalok vonatkozó tevékenységét.
(3) A miniszteri biztos koordinációs feladatai részeként képviseli a minisztériumot a külső szervezetek által végrehajtott
– feladatköréhez kapcsolódó – fejlesztéseknél.
(4) A miniszteri biztos ellátja a közigazgatási és igazságügyi miniszter által részére delegált egyéb feladatokat, beleértve
egyes szervezeti egységek delegálásban meghatározott terjedelmű irányítását.
3. § (1) A miniszteri biztos egyetértése szükséges
a) a kormányablakok fizikai kialakításával, az IT háttérrel, továbbá
b) a személyi állomány képzésével és az ügyintézési szolgáltatás fejlesztésével
kapcsolatos koncepcionális döntésekhez.
(2) A miniszteri biztos engedélye szükséges
a) a fizikai kialakítással és az IT háttérrel kapcsolatos fejlesztéssel összefüggő beszerzésekhez,
b) a fizikai környezet átadásához, valamint
c) az IT háttér üzembe állításához.
(3) A miniszteri biztos a kormányhivatali szervezet IT hátterével, a kormányablakok fizikai kialakításával, a személyi
állomány képzésével, az egységes megjelenés biztosításával és az ügyintézési szolgáltatás fejlesztésével kapcsolatos
feladatokat szabhat a 2. § (2) bekezdésében felsorolt szervezeteknek olyan terjedelemben, amely elrendelésére
– külső szerv esetén felügyeleti szervként – a Közigazgatási és Igazságügyi Minisztérium jogosult.
4. § (1) A miniszteri biztos a járási hivatalok informatikai infrastruktúrájának fejlesztése EKOP 1.2.26. projekt, valamint a járási
hivatalok integrálása a kormányhivatalok ügyfélszolgálati rendszerébe EKOP 2.1.23. projekt vonatkozásában
a) felügyeli a projektek megvalósítását,
b) irányítja a projektek menedzsmentjével kapcsolatos feladatokat,
c) önállóan ellátja a Közigazgatási és Igazságügyi Minisztériumot érintő projektmenedzsmenttel kapcsolatos
feladatokat.
 (2) A miniszteri biztos az (1) bekezdés szerinti projektek lebonyolításánál megadja a Közigazgatási és Igazságügyi
Minisztérium nevében szükséges jognyilatkozatokat.
 (3) A miniszteri biztos figyelemmel kíséri a TÁMOP 2.1.2. projekt végrehajtását.
5. § A miniszteri biztos a kormányhivatali rendszert érintő informatikai vonatkozású fejlesztések vonatkozásában részt
vesz a 2014–2020-as európai uniós tervezési időszakra vonatkozó közigazgatás-fejlesztéssel kapcsolatos feladatok
ellátásában, javaslatokat dolgoz ki, és képviseli a minisztériumot az e területekkel összefüggő szóbeli és írásbeli
egyeztetéseken.
6. § (1) A miniszteri biztos tevékenységét a Közigazgatási és Igazságügyi Minisztériumban működő önálló szervezeti egység
segíti.
(2) A miniszteri biztos a minősített adat védelméről szóló 2009. évi CLV. törvény 4. § (2) bekezdés b) pontja szerinti
minősítési szintű adatok vonatkozásában önálló minősítésre jogosult.
7. § A miniszteri biztos tevékenysége ellátásáért a Ksztv. 38. § (7) bekezdése szerinti helyettes államtitkári illetménynek
megfelelő összegű díjazásra és juttatásokra jogosult.
8. § Ez az utasítás a közzétételét követő napon lép hatályba.
9. § Hatályát veszti a miniszteri biztos kinevezéséről szóló 18/2013. (VI. 18.) KIM utasítás.
Dr. Navracsics Tibor s. k.,
 közigazgatási és igazságügyi miniszter


text:
1231/2012. (VII. 6.) Korm. határozata a IX. Helyi önkormányzatok támogatásai és helyben maradó személyi jövedelemadója fejezeten belüli előirányzat átcsoportosításáról és új címek létrehozásáról.
A Kormány a Magyarország 2012. évi költségvetéséről szóló 2011. évi CLXXXVIII. törvény (a továbbiakban: Kvtv.) 27. §
(1) bekezdésében biztosított jogkörében eljárva 1. elrendeli a Kvtv. 1. melléklet IX. Helyi önkormányzatok támogatásai és helyben maradó személyi jövedelemadója
fejezetben a 16. Soltvadkert Város feladatainak támogatása, 17. Bócsa Község feladatainak támogatása és
a 18. Kaskantyú Község feladatainak támogatása címek létrehozását,
Felelős: nemzetgazdasági miniszter belügyminiszter Határidő: azonnal 2. a Kvtv. 1. melléklet IX. Helyi önkormányzatok támogatásai és helyben maradó személyi jövedelemadója fejezet,
5. A helyi önkormányzatok kiegészítő támogatása cím 2. Önhibájukon kívül hátrányos helyzetben lévő
önkormányzatok támogatása alcím terhére a) Soltvadkert Város feladatainak biztonságos finanszírozása érdekében 211,6 millió forint 1. melléklet szerinti
átcsoportosítását rendeli el a Kvtv. 1. melléklet IX. Helyi önkormányzatok támogatásai és helyben maradó
személyi jövedelemadója fejezet, 16. Soltvadkert Város feladatainak támogatása cím,
b) Bócsa Község feladatainak biztonságos finanszírozása érdekében 55,4 millió forint 1. melléklet szerinti
átcsoportosítását rendeli el a Kvtv. 1. melléklet IX. Helyi önkormányzatok támogatásai és helyben maradó
személyi jövedelemadója fejezet, 17. Bócsa Község feladatainak támogatása cím, és
c) Kaskantyú Község feladatainak biztonságos finanszírozása érdekében 2,7 millió forint 1. melléklet szerinti
átcsoportosítását rendeli el a Kvtv. 1. melléklet IX. Helyi önkormányzatok támogatásai és helyben maradó
személyi jövedelemadója fejezet, 18. Kaskantyú Község feladatainak támogatása cím
javára, Felelős: nemzetgazdasági miniszter belügyminiszter Határidő: azonnal 3. felhatalmazza a belügyminisztert, hogy a 2. pont szerinti támogatást soron kívül folyósítsa az 1. pontban megnevezett
önkormányzatok számára azt követően, hogy azok határozatot hoztak a Soltvadkert és Vidéke Takarékszövetkezettel
szemben fennálló követeléseiknek a Magyar Államra történő engedményezéséről, és e határozataikról
a belügyminisztert tájékoztatták, Felelős: belügyminiszter Határidő: azonnal 4. elrendeli a Kvtv. 1. melléklet IX. Helyi önkormányzatok támogatásai és helyben maradó személyi jövedelemadója
fejezetben a 19. Pécs Megyei Jogú Város feladatainak támogatása, a 20. Miskolc Megyei Jogú Város feladatainak
támogatása, a 21. Hódmezővásárhely Megyei Jogú Város feladatainak támogatása, a 22. Kaposvár Megyei Jogú Város
feladatainak támogatása, a 23. Salgótarján Megyei Jogú Város feladatainak támogatása, a 24. Sopron Megyei Jogú
Város feladatainak támogatása, a 25. Tatabánya Megyei Jogú Város feladatainak támogatása, a 26. Nagykanizsa
Megyei Jogú Város feladatainak támogatása, a 28. Szekszárd Megyei Jogú Város feladatainak támogatása és a
29. Nyíregyháza Megyei Jogú Város feladatainak támogatása címek létrehozását,
Felelős: nemzetgazdasági miniszter belügyminiszter Határidő: azonnal 5. a Kvtv. 1. melléklet IX. Helyi önkormányzatok támogatásai és helyben maradó személyi jövedelemadója fejezet,
5. Helyi önkormányzatok kiegészítő támogatása cím, 2. Önhibájukon kívül hátrányos helyzetben lévő önkormányzatok
támogatása alcím terhére a) Pécs Megyei Jogú Város feladatainak biztonságos finanszírozása érdekében 500 millió forint 1. melléklet szerinti
átcsoportosítását rendeli el a Kvtv. 1 melléklet IX. Helyi önkormányzatok támogatásai és helyben maradó személyi
jövedelemadója fejezet, 19. Pécs Megyei Jogú Város feladatainak támogatása cím,
b) Miskolc Megyei Jogú Város feladatainak biztonságos finanszírozása érdekében 500 millió forint 1. melléklet
szerinti átcsoportosítását rendeli el a Kvtv. 1 melléklet IX. Helyi önkormányzatok támogatásai és helyben maradó
személyi jövedelemadója fejezet, 20. Miskolc Megyei Jogú Város feladatainak támogatása cím,
c) Hódmezővásárhely Megyei Jogú Város feladatainak biztonságos finanszírozása érdekében 400 millió forint
1. melléklet szerinti átcsoportosítását rendeli el a Kvtv. 1 melléklet IX. Helyi önkormányzatok támogatásai és
helyben maradó személyi jövedelemadója fejezet, 21. Hódmezővásárhely Megyei Jogú Város feladatainak
támogatása cím, d) Kaposvár Megyei Jogú Város feladatainak biztonságos finanszírozása érdekében 400 millió forint 1. melléklet
szerinti átcsoportosítását rendeli el a Kvtv. 1 melléklet IX. Helyi önkormányzatok támogatásai és helyben maradó
személyi jövedelemadója fejezet, 22. Kaposvár Megyei Jogú Város feladatainak támogatása cím,
e) Salgótarján Megyei Jogú Város feladatainak biztonságos finanszírozása érdekében 300 millió forint 1. melléklet
szerinti átcsoportosítását rendeli el a Kvtv. 1 melléklet IX. Helyi önkormányzatok támogatásai és helyben maradó
személyi jövedelemadója fejezet, 23. Salgótarján Megyei Jogú Város feladatainak támogatása cím,
f) Sopron Megyei Jogú Város feladatainak biztonságos finanszírozása érdekében 200 millió forint 1. melléklet
szerinti átcsoportosítását rendeli el a Kvtv. 1 melléklet IX. Helyi önkormányzatok támogatásai és helyben maradó
személyi jövedelemadója fejezet, 24. Sopron Megyei Jogú Város feladatainak támogatása cím,
g) Tatabánya Megyei Jogú Város feladatainak biztonságos finanszírozása érdekében 150 millió forint 1. melléklet
szerinti átcsoportosítását rendeli el a Kvtv. 1 melléklet IX. Helyi önkormányzatok támogatásai és helyben maradó
személyi jövedelemadója fejezet, 25. Tatabánya Megyei Jogú Város feladatainak támogatása cím,
h) Nagykanizsa Megyei Jogú Város feladatainak biztonságos finanszírozása érdekében 150 millió forint 1. melléklet
szerinti átcsoportosítását rendeli el a Kvtv. 1 melléklet IX. Helyi önkormányzatok támogatásai és helyben maradó
személyi jövedelemadója fejezet, 26. Nagykanizsa Megyei Jogú Város feladatainak támogatása cím,
i) Szekszárd Megyei Jogú Város feladatainak biztonságos finanszírozása érdekében 150 millió forint 1. melléklet
szerinti átcsoportosítását rendeli el a Kvtv. 1 melléklet IX. Helyi önkormányzatok támogatásai és helyben maradó
személyi jövedelemadója fejezet, 28. Szekszárd Megyei Jogú Város feladatainak támogatása cím, és
j) Nyíregyháza Megyei Jogú Város feladatainak biztonságos finanszírozása érdekében 400 millió forint 1. melléklet
szerinti átcsoportosítását rendeli el a Kvtv. 1 melléklet IX. Helyi önkormányzatok támogatásai és helyben maradó
személyi jövedelemadója fejezet 29. Nyíregyháza Megyei Jogú Város feladatainak támogatása cím
javára, Felelős: nemzetgazdasági miniszter belügyminiszter Határidő: azonnal 6. felhatalmazza a belügyminisztert, hogy a támogatás felhasználásának és utólagos elszámolásának feltételeiről
a 4. pontban megnevezett önkormányzatokkal támogatási megállapodást kössön,
Felelős: belügyminiszter Határidő: 2012. július 25. 7. felhatalmazza a belügyminisztert, hogy az 5. pont szerinti támogatást a 6. pont szerinti megállapodás megkötését
követően, de legkésőbb 2012. július 31-éig folyósítsa a 4. pontban megnevezett önkormányzatok számára.
Felelős: belügyminiszter Határidő: 2012. július 31. Orbán Viktor s. k.,
miniszterelnök


text:
1162/2015. (III. 24.) Korm. határozata az Európai Uniónak a szomáliai biztonsági erők kiképzésére irányuló missziójához („EUTM Somalia”) történő további magyar katonai hozzájárulásról szóló 1915/2013. (XII. 11.) Korm. határozat hatályon kívül helyezéséről.
A Kormány az Alaptörvény 47. cikk (3) bekezdésében meghatározott hatáskörében eljárva a következő határozatot hozza:
 1. Hatályát veszti az Európai Uniónak a szomáliai biztonsági erők kiképzésére irányuló missziójához („EUTM Somalia”)
történő további magyar katonai hozzájárulásról szóló 1915/2013. (XII. 11.) Korm. határozat.
 2. Ez a határozat a közzétételét követő napon lép hatályba.
Orbán Viktor s. k.,
 miniszterelnök


text:
2005/2013. (XII. 29.) Korm. határozata a KÖZOP-3.5.0-09-11-2013-0042 azonosító számú („M43 autópálya 43. sz. főúti lekötése Makó térségében, valamint a csatlakozó építmények kivitelezési munkáinak elvégzése” című) projektjavaslat akciótervi nevesítéséről és támogatásának jóváhagyásáról.
A Kormány
 1. jóváhagyja az  1.  melléklet szerint a  KÖZOP-3.5.0-09-11-2013-0042 azonosító számú, „M43 autópálya 43. sz. főúti
lekötése Makó térségében, valamint a  csatlakozó építmények kivitelezési munkáinak elvégzése” című, egymilliárd
forintot meghaladó támogatási igényű projektjavaslatot (a továbbiakban: projekt),
2. elfogadja a projekt kiemelt projektként történő nevesítését az 1. melléklet szerint,
 3. hozzájárul a projekt támogatási szerződésének – a Nemzeti Fejlesztési Ügynökség Közlekedési Operatív Programok
Irányító Hatósága általi – megkötéséhez.
Felelős: Miniszterelnökséget vezető államtitkár
Határidő: azonnal
Orbán Viktor s. k.,
 miniszterelnök


text:
7/2018. (X. 17.) PM utasítása a Nagyvállalati Beruházási Támogatási program keretében nyújtott támogatásokkal összefüggő döntés-előkészítési feladatokat ellátó munkacsoport létrehozataláról.
A jogalkotásról szóló 2010. évi CXXX. törvény 23.  § (4)  bekezdés c)  pontja és a  központi államigazgatási szervekről, valamint
a Kormány tagjai és az államtitkárok jogállásáról szóló 2010. évi XLIII. törvény 64. § (1) bekezdése alapján a következő utasítást
adom ki:
1. § A Nagyvállalati Beruházási Támogatási program keretében beérkező támogatási kérelmek elbírálására és az azokkal
összefüggő döntések előkészítésére határozatlan időre munkacsoportot hozok létre.
2. § (1) A döntés-előkészítés során a munkacsoport
a) a  Pénzügyminisztérium Kiemelt Vállalati Kapcsolatok Főosztály (a továbbiakban: szakmai kezelő) által
előkészített, a  támogatási program szakmai felügyeletét ellátó munkaerőpiacért és vállalati kapcsolatokért
felelős helyettes államtitkár (a továbbiakban: programgazda) által jóváhagyott, majd a munkacsoport tagjainak
a munkacsoport összehívásával egyidejűleg megküldött előzetes döntési javaslatot áttekinti,
b) vizsgálja a programkiírásnak való megfelelést, így különösen
ba) a  tervezett beruházás államháztartásra gyakorolt hatásait, valamint a  támogatás költségvetési
megtérülését,
bb) a munkacsoporttagok feladat- és hatáskörébe tartozó értékelési szempontoknak való megfelelést,
valamint
bc) azt, hogy a versenyjogi szabályok adta kereteken belül a ténylegesen alkalmazásra kerülő támogatási
intenzitások meghatározására a ba) és bb) alpont szerinti szempontok figyelembevételével kerül sor.
(2) A munkacsoport a támogatási kérelemről döntési javaslatot fogalmaz meg a pénzügyminiszter számára, amelyben
a kérelmet
a) változatlan tartalommal és költségvetéssel támogatja,
b) csökkentett összköltséggel, illetve feltételekkel támogatja, vagy
c) írásban rögzített indokolás alapján elutasítja.
3. § (1) A munkacsoport vezetője a munkaerőpiacért és vállalati kapcsolatokért felelős helyettes államtitkár.
 (2) A munkacsoport szavazati joggal rendelkező további tagjai
a) a gazdaságfejlesztési programok végrehajtásáért felelős helyettes államtitkár,
b) a költségvetésért felelős helyettes államtitkár,
c) a gazdaságtervezésért és versenyképességért felelős helyettes államtitkár.
(3) A munkacsoport ülésére – eseti jelleggel – tanácskozási joggal a munkacsoport vezetője meghívhatja azon szervezetek
képviselőjét (a továbbiakban: meghívott szakértő), amelyeknek feladat- és hatáskörét vagy tevékenységét
a munkacsoport által tárgyalt kérdés érinti.
(4) A munkacsoport működésének részletes szabályait a munkacsoport ügyrendje állapítja meg, amelyet a munkacsoport
alakuló ülésén kell elfogadni.
(5) A munkacsoport tagjai legkésőbb a munkacsoport alakuló ülésén, a meghívott szakértők legkésőbb a részvételükkel
sorra kerülő első munkacsoport ülésen az  1.  melléklet szerinti összeférhetetlenségi és titoktartási nyilatkozatot
tesznek. A  munkacsoport tagja vagy meghívott szakértője a  személyére vonatkozó összeférhetetlenségi ok
felmerülését köteles a munkacsoport vezetőjének haladéktalanul bejelenteni.
4. § (1) A munkacsoport adminisztratív feladatait a programgazda és a szakmai kezelő látja el. A programgazda és a szakmai
kezelő feladatmegosztásáról a munkaerőpiacért és vállalati kapcsolatokért felelős helyettes államtitkár rendelkezik.
(2) A  programgazda a  munkacsoport ülésére való meghívó, valamint az  előzetes döntési javaslat megküldésével
gondoskodik a  munkacsoport összehívásáról, a  napirend ismertetéséről, valamint az  ülésen részt vevők
tájékoztatásáról.
(3) A munkacsoport szükség szerinti gyakorisággal ülésezik. 5. § A munkacsoport üléséről jegyzőkönyv készül.
6. § A munkacsoport tagjai és az ülésen részt vevők a testület munkájában való részvételért díjazásban nem részesülnek.
7. § Ez az utasítás a közzétételét követő napon lép hatályba.
8. § Ezen utasítás rendelkezéseit a hatálybalépésekor folyamatban lévő ügyekben is alkalmazni kell.
9. § Hatályát veszti a  nagyvállalatok iparfejlesztési beruházásainak ösztönzésére meghirdetett támogatás megítélése
céljából döntés-előkészítő munkacsoport létrehozásáról szóló 21/2015. (X. 21.) NGM utasítás.
Varga Mihály s. k.,
 pénzügyminiszter


text:
35/2010. (HK 3.) MH MK intézkedése a „Harcászati kézikönyv szakaszparancsnokoknak és szakasz vezénylő tiszthelyetteseknek” című főnökségi kiadvány hatályba léptetéséről.
A honvédelemről és a Magyar Honvédségről szóló
2004. évi ev. törvény 110. § (2) bekezdésében, valamint a
szolgálati könyvek és főnökségi kiadványok kiadásának
rendjéről szóló 93/2006. (HK 18.) HM utasítás 4. § (1) bekezdésében kapott felhatalmazás alapján a „Harcászati kézikönyv szakaszparancsnokoknak és szakasz vezénylő
tiszthelyetteseknek” című főnökségi kiadvány hatályba
léptetéséről az alábbi
intézkedést adom ki: 1. Az intézkedés hatálya a Magyar Honvédség harcjármű nélkül tevékenykedő szervezeteire terjed ki.
2. A „Harcászati kézikönyv szakaszparancsnokoknak
és szakasz vezénylő tiszthelyetteseknek” című főnökségi
kiadványt ezen intézkedés mellékleteként kiadom.
3. Az intézkedés a közzététel napján, a főnökségi kiadvány pedig kiadásakor lép hatályba.
Nagy Tibor dandártábornok s. k.,
parancsnok


text:
1361/2018. (VII. 26.) Korm. határozata a Délkelet-európai Rendőri Együttműködési Egyezmény Felei között létrejött, a DNS-adatok, a daktiloszkópiai adatok és a gépjármű-nyilvántartási adatok automatizált cseréjéről szóló Egyezmény, valamint a Délkelet-európai Rendőri Együttműködési Egyezmény Felei között létrejött, a DNS-adatok, a daktiloszkópiai adatok és a gépjármű-nyilvántartási adatok automatizált cseréjéről szóló Egyezmény Végrehajtási Megállapodása szövegének végleges megállapítására adott felhatalmazásról.
A Kormány
 1. egyetért a  Délkelet-európai Rendőri Együttműködési Egyezmény Felei között létrejött, a  DNS-adatok,
a  daktiloszkópiai adatok és a  gépjármű-nyilvántartási adatok automatizált cseréjéről szóló Egyezmény
(a  továbbiakban: Egyezmény), valamint a  Délkelet-európai Rendőri Együttműködési Egyezmény Felei között
létrejött, a DNS-adatok, a daktiloszkópiai adatok és a gépjármű-nyilvántartási adatok automatizált cseréjéről szóló
Egyezmény Végrehajtási Megállapodása (a továbbiakban: Végrehajtási Megállapodás) bemutatott szövegével;
2. felhatalmazza a belügyminisztert vagy az általa kijelölt személyt az Egyezmény, illetve a Végrehajtási Megállapodás
bemutatott szövegének – a megerősítés fenntartásával történő – végleges megállapítására;
3. felhívja a  külgazdasági és külügyminisztert, hogy az  Egyezmény, illetve a  Végrehajtási Megállapodás szövegének
végleges megállapításához szükséges meghatalmazási okiratot adja ki;
4. elfogadja az  Egyezmény, illetve a  Végrehajtási Megállapodás kihirdetéséről szóló törvénytervezetet, és elrendeli
az  Egyezmény, illetve a  Végrehajtási Megállapodás szövegének végleges megállapítását követően azok
Országgyűléshez történő benyújtását. A törvényjavaslat előadójának a Kormány a belügyminisztert jelöli ki.
Orbán Viktor s. k.,
 miniszterelnök


text:
1464/2014. (VIII. 15.) Korm. határozata a Red Bull Air Race Világkupa budapesti futamának 2015–2017 között történő megrendezésével kapcsolatos kormányzati szerepvállalásról.
A Kormány
a) egyetért azzal, hogy a  Red Bull Air Race Világkupa budapesti futama 2015–2017 között megrendezésre
kerüljön;
b) felhívja a nemzeti fejlesztési minisztert, hogy gondoskodjon a Red Bull Air Race Világkupa budapesti futama
2015–2017 között történő megrendezéséhez szükséges szerződéseknek a  jogtulajdonos és a  Hungaroring
Sport Zrt. közötti megkötéséről;
c) felhívja a  nemzetgazdasági minisztert és a  nemzeti fejlesztési minisztert, hogy biztosítsák a  Red Bull Air
Race Világkupa budapesti futamának megrendezéséről szóló, a  jogtulajdonos és a  Hungaroring Sport
Zrt. közötti szerződés szerinti, a  Hungaroring Sport Zrt.-t terhelő rendezői jogdíj, továbbá a  rendezvény
megszervezéséhez kapcsolódóan a Hungaroring Sport Zrt.-nél felmerülő fizetési kötelezettség teljesítéséhez
szükséges összegű költségvetési támogatásnak – évente legfeljebb 6 millió eurónak – a Hungaroring Sport
Zrt. részére a 2015–2017 közötti évekre vonatkozó, a központi költségvetésről szóló törvényekben az adott
évre esedékes rendezői jogdíj és a megrendezéshez kapcsolódó egyéb költségvetési kifizetéshez szükséges
forrás fedezetének a Magyarország gazdasági stabilitásáról szóló 2011. évi CXCIV. törvény rendelkezéseire is
figyelemmel történő betervezését.
Felelős: nemzetgazdasági miniszter
 nemzeti fejlesztési miniszter
Határidő: folyamatos
Orbán Viktor s. k.,
 miniszterelnök